বাংলাদেশ সম্পর্কে আমেরিকান হাউসের তথ্য সংগ্রহ করা উচিত: আইনমন্ত্রী
বাংলাদেশের গণতন্ত্র নিয়ে ট্রাম্প প্রশাসনকে আমেরিকান হাউসের প্রতিনিধিদের চিঠি দেয়া প্রসঙ্গে আইনমন্ত্রী আনিসুল হক বলেছেন, বাংলাদেশ সম্পর্কে আরও তথ্য-উপাত্ত সংগ্রহ করে তাদের চিঠি লেখা উচিত। 







শুক্রবার সকালে ট্রেনযোগে ঢাকা থেকে আখাউড়া রেলওয়ে জংশন স্টেশনে পৌঁছলে সাংবাদিকদের প্রশ্নের জবাবে তিনি এ কথা বলেন। 




বিএনপি ইলেকশন ট্রাইব্যুনালে মামলা করেছে। সাংবাদিকদের এমন প্রশ্নের জবাবে আইনমন্ত্রী আনিসুল হক বলেন, ট্রাইব্যুনালে তারা তাদের বক্তব্য বলবে। কিন্তু নির্বাচন নিয়ে যে প্রশ্নটা তারা (বিএনপি) তুলেছে তা ভিত্তিহীন। 
তিনি বলেন, একাদশ জাতীয় সংসদ নির্বাচন সুষ্ঠু হয়েছে। জনগণ স্বতঃস্ফূর্তভাবে আওয়ামী লীগকে ভোট দিয়ে শেখ হাসিনার নেতৃত্বের সরকারকে নির্বাচিত করেছে। এটিই সত্য। বিএনপিকে এ সত্যটা মেনে নিতে হবে।
এ সময় উপস্থিত ছিলেন উপজেলা আওয়ামী লীগের আহ্বায়ক অধ্যক্ষ মো. জয়নাল আবেদীন, যুগ্ম আহ্বায়ক মো. আবুল কাসেম ভূঁইয়া, মো. সেলিম ভূঁইয়া, পৌর মেয়র তাকজিল খলিফা কাজল, উপজেলা ছাত্রলীগের সভাপতি শাহাবুদ্দিন বেগ শাপলু প্রমুখ।
পরে আইনমন্ত্রী কসবা উপজেলার নিজ বাসভবনের উদ্দেশে যাত্রা করেন।

বাংলাদেশের গণতন্ত্র নিয়ে ট্রাম্প প্রশাসনকে আমেরিকান হাউসের প্রতিনিধিদের চিঠি দেয়া প্রসঙ্গে আইনমন্ত্রী আনিসুল হক বলেছেন, বাংলাদেশ সম্পর্কে আরও তথ্য-উপাত্ত সংগ্রহ করে তাদের চিঠি লেখা উচিত।